Trier
Trier esas urbo en la stato Rhenlando-Palatenio, sude de Germania. Segun statistiki de 2015, ol havis  habitanti. Lua totala surfaco esas 117,14 km². Segun habitantaro totala, Trier esas la 4ma maxim grand urbo en Rhenlando-Palatenio dop Mainz, Ludwigshafen e Koblenz.

Ol esas la maxim anciena urbo di Germania, fondita ante 1600 a.K. sub la nomo Augusta Treverorum. Til la duesma duimo di la 3ma yarcento l'urbo havis la nomo Treveris.

En Trier trovesas importanta monumenti de la Romana epoko, exemple la triumf-arko Porta Nigra, la Barbara termi e la amfiteatro. La Porta Nigra anke esas la simbolo di la urbo.

Trier anke havas universitato, qua rifondesis la yaro 1972, pos interrupto di 172 yari. Ibe studias hodie cirkume 14.800 studenti.

La famoza filozofo, ekonomikisto, skriptisto e revolucionero Karl Marx naskis en Trier. Lua nasko-domo hodie esas muzeo en la urbo.

Urbi en Rhenlando-Palatenio